《郡伯陆廉石公祖招饮星岩》
明代·何钟英

隔岁曾订星岩履，宁负岩云绣如绮。共将相知一片怀，精神顷刻常伊迩。

先生雄名胜二玄，冰壶濯濯琳琅前。何以饮我惟玉液，何以赠我惟云笺。

人生山水共朋友，倏忽还随岩云走。明朝欲泛珠江船，惆怅别君羚羊口。

作者简介：何钟英，新会人。明熹宗天启间人。事见明崇祯《肇庆府志》卷四五。